മന്ത്രിയെ വരവേല്ക്കാന് എത്തിയില്ല ഐ.എന്.എല് ഇരിക്കൂര് മണ്ഡലം പ്രസിഡന്റിനെ നീക്കി ഇരിക്കൂര് കണ്ണൂര്: സെപ്റ്റംബര് 30ന് ഇരിക്കൂര് മണ്ഡലത്തില് നടന്ന മന്ത്രി അഹമ്മദ് ദേവര്കോവിലിന്റെ പര്യടനത്തില്നിന്ന് മാറിനിന്ന ഇരിക്കൂര് മണ്ഡലം ഐ.എന്.എല് പ്രസിഡന്റ് മടവൂര് അബ്ദുല് ഖാദറിനെ തല്സ്ഥാനത്തുനിന്ന് നീക്കി. പകരം പ്രസിഡന്റായി സി.എ. മജീദിനെ നിയമിക്കാനും ഇരിക്കൂറില് ചേര്ന്ന അടിയന്തര മണ്ഡലം കമ്മിറ്റി യോഗം തീരുമാനിച്ചു.മടവൂര് അബ്ദുല് ഖാദറിനെ പാര്ട്ടിയില്നിന്ന് നീക്കാന് മേല് കമ്മിറ്റിയോട് നിര്ദേശിക്കുകയും ചെയ്തു. മന്ത്രിയുടെ സ്റ്റാഫില് പാര്ട്ടിയുടെ സജീവ പ്രവര്ത്തകരെ മറികടന്ന് പ്രസിഡന്റിന്റെ ഇഷ്ടക്കാരെ നിയമിക്കാന് പാര്ട്ടി വിസമ്മതിച്ചതിനെ തുടര്ന്ന് ഇദ്ദേഹം തെരഞ്ഞെടുപ്പിന് ശേഷം പാര്ട്ടിയുമായി നിസ്സഹകരിക്കുകയായിരുന്നുവെന്ന് നേതാക്കള് വ്യക്തമാക്കി.യോഗത്തില് ജില്ല സെക്രട്ടറി ഹമീദ് ചെങ്ങളായി അധ്യക്ഷത വഹിച്ചു. പി. ഹുസൈന് ഹാജി, വി. അബ്ദുല് ഖാദര്, അബ്ദുറസാഖ്, ഖാദര് മാങ്ങാടന്, ഒ.വി. മുഹമ്മദ് കുഞ്ഞി, അബ്ദുല്ലക്കുട്ടി എന്നിവര് സംസാരിച്ചു. എം. മുഹമ്മദ് ബഷീര് സ്വാഗതവും എന്.പി. അബ്ദുറഹിമാന് നന്ദിയും പറഞ്ഞു.